United Democrats

United Democrats (Demokratnan Uní, UD) tabata un partido polítiko na Sint Maarten, aktivo entre 2017 i 2023. E partido tabata originalmente un fushon entre Partido Demokrátiko Sint Maarten (DP) i United People's Party (UP). UP a sali i a re-establesé su mes na 2020, lagando UD komo un kontinuashon direkto di e Partido Demokrátiko, i despues ku e último a wòrdu reformá na 2023, e UD a bira en esensia defunto.

 Historia 
Na 2009, e nietu di e fundadó di DP, Theo Heyliger, a disidí di bandoná e partido. Heyliger despues a funda UP i a partisipa na e siguiente tres elekshon parlamentario. Den e konsekuensianan di Orkan Irma, ku a dal e isla duru dia 6 di sèptèmber 2017 i a paralisá e ekonomia, DP i UP a disidí di uni.The Daily Herald, UP and DP merge as ‘United Democrats’, 5 di yanüari 2018.

Dia 8 di yanüari 2018, a anunsiá ku e partido a logra e kantidat di endoso nesesario i por a partisipá den e elekshonnan di 2018.The Daily Herald, United Democrats surpasses needed signature count, 8 di yanüari 2018. Heyliger tabata e lider di partido i Sarah Wescot-Williams tabata number dos riba e lista. Durante e elekshonnan, UD a bira e partido mas grandi den Parlamento di Sint Maarten ku 7 asiento.Overall Election Results 2018 op www.sintmaartengov.org Heyliger a keda komo lider di UD te ku mart 2019 i despues a renunsiá for di su sèl di prizòn.Koninkrijksrelaties, Theo Heyliger dient vanuit cel ontslag in als leider van de United Democrats, 25 di mart 2019

Den elekshon di yanüari 2020 el a pèrdè 6 di su 7 asiento, lagando e partido ku solamente un miembro den parlamento.

Kategoria:Polítika na Sint Maarten